Wareegga goobada waxaa loo yaqaanaa Meeris Waxaa jira macnayaal kale ee la xiriira goobada oo loo baahan yahay inaan fahamno. Barta-xuddunta Waa barta ku dhacda bartamaha goobada. Gacan Waa xarriiq ka bilaabma barta- xuddunta kuna dhamaata bar ka mid ah wareega goobada. Waxaana loo soo gaabiyaa r isla markaana waxa uu la eg yahay dhexroorka barkiis. B e d = W a r e e g G o o b o × G a c a n k a 2 = π r 2 {\displaystyle \mathrm {Bed} ={\frac {\mathrm {WareegGoobo} \times \mathrm {Gacanka} }{2}}=\pi r^{2}} Koorda Waa xarriiq u dhexeysa laba barood oo wareegga goobada ku taala. Muhiim ama qasab ma aha in xarriiqdaasi ay marto barta-xuddunta. Dhexroor Waa xarriiq u dhexeysa laba barood ee goobada martana barta-xuddunta. Waxaana loo soo gaabiyaa d. Qaanso Waa xarriiq is wadata oo dul saaran qeyb ka mid ah goobada. Gabal goobeed Waxay soo koobtaa inta u dhexeeysa xarriiqa qaansada ee goobada iyo koordaha. Waxaa kaloo la dhihi karaa labada cirif ay ku dhamaadaan xarriiqda qaansada.